મનોમન સ્મૃતિમાં ઝબક્યાં કેટલાક નામઃ ક્રાંતિકારની પ્રેયસી પત્ની એમિલી શેંકલ, ટચુકડા હાથથી રમતી પુત્રી અનિતા, છેક સુધી ભારતમુક્તિ માટે સક્રિય હીરોહિતો, પ્રધાનમંત્રી જનરલ તેજો, ગદ્રના પિતામહ રાસબિહારી બોઝ, ભારતીય સ્વાતંત્ર્યની સુભાષ-નીતિથી સંમત હેર હિટલર, ઇટાલીના બેનિતો મુસોલિની, અને ઇરાવતી નદીના કિનારે, આરાકાનનાં અરણ્યમાં ‘કદમ કદમ બઢાયેજા. . . ’નાં સમુહગીત સાથે યુદ્ધ મોરચે ધસી ગયેલા આઝાદ હિન્દ ફોજના સૈનિકો, ઝાંસી રાણી સેનાની વિરાંગનાઓ, અરે, ફૂલ જેવાં માસુમ કિશોર-કિશોરીઓ.